CELEX: 32004R1492
Language: da
Date: 2004-08-23 00:00:00
Title: Kommissionens forordning (EF) nr. 1492/2004 af 23. august 2004 om ændring af Europa-Parlamentets og Rådets forordning (EF) nr. 999/2001 for så vidt angår foranstaltninger til udryddelse af transmissible spongiforme encephalopatier hos kvæg, får og geder, handel med og import af sæd og embryoner fra får og geder og specificeret risikomateriale(EØS-relevant tekst)

24.8.2004   
            
            
               DA
            
            
               Den Europæiske Unions Tidende
            
            
               L 274/3
            
         
      KOMMISSIONENS FORORDNING (EF) Nr. 1492/2004
   af 23. august 2004
   om ændring af Europa-Parlamentets og Rådets forordning (EF) nr. 999/2001 for så vidt angår foranstaltninger til udryddelse af transmissible spongiforme encephalopatier hos kvæg, får og geder, handel med og import af sæd og embryoner fra får og geder og specificeret risikomateriale
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               Der er i forordning (EF) nr. 999/2001 fastsat regler om foranstaltninger til udryddelse, der skal iværksættes efter bekræftet forekomst af transmissible spongiforme encephalopatier (TSE) hos kvæg, får og geder.
            
         
               (2)
            
            
               I sin udtalelse af 14. september 2000 om BSE-relateret slagtning af kvæg pegede Den Videnskabelige Styringskomité på, at fødselskohorteudsætninger ville have stort set samme virkning som udsætning af hele besætninger. Ekspertpanelet for biologiske farer under Den Europæiske Fødevaresikkerhedsautoritet vedtog den 21. april 2004 en udtalelse, hvori det konkluderer, at der ikke findes tilstrækkeligt supplerende belæg for at ændre udtalelsen fra Den Videnskabelige Styringskomité. Bestemmelserne om nedslagning i forordning (EF) nr. 999/2001 bør bringes i overensstemmelse med disse udtalelser.
            
         
               (3)
            
            
               For at garantere retssikkerheden og undgå forskellige fortolkninger af fællesskabslovgivningen er det ligeledes nødvendigt at præcisere definitionen af en kohorte i forbindelse med et BSE-tilfælde og af de foranstaltninger, der skal træffes i relation til kohortedyr.
            
         
               (4)
            
            
               Det er endvidere nødvendigt at præcisere, hvorledes foranstaltningerne til udryddelse af TSE skal iværksættes, i det omfang de finder anvendelse på drægtige får og på bedrifter, der omfatter flere flokke. For at sikre, at foranstaltningerne fungerer i praksis, bør der foretages en ændring af reglerne for så vidt angår bedrifter, der producerer lam til yderligere opfedning, indsætning af får af ukendt genotype på inficerede bedrifter og gyldighedsperioden for undtagelser fra kravet om destruktion af dyr på bedrifter eller af racer med en lav frekvens af ARR-allelen.
            
         
               (5)
            
            
               Der er som anbefalet i udtalelsen fra Den Videnskabelige Styringskomité af 4. april 2002 blevet indført bestemmelser om scrapieudryddelse i forordning (EF) nr. 999/2001, som ændret ved Kommissionens forordning (EF) nr. 260/2003 (2). Disse bestemmelser blev af administrative hensyn indført gradvist. Det er på grundlag af den nuværende dokumentation højst usandsynligt, at slagtekroppe af dyr, der er under to måneder gamle, har et betydeligt infektionsniveau, når slagteaffaldet, herunder hovedet, fjernes. Der bør foretages yderligere ændringer af bestemmelserne om udryddelse for at løse de problemer, der i forbindelse med disse unge dyr opstår i visse medlemsstater.
            
         
               (6)
            
            
               Der bør indføres restriktioner over for de bedrifter, hvor der er mistanke om, at får eller geder er ramt af scrapie, for således at undgå flytning af andre dyr, der eventuelt er smittede, indtil mistanken bekræftes.
            
         
               (7)
            
            
               Kravene til undersøgelsen, på grundlag af hvilke restriktionerne over for en inficeret bedrift kan løftes, har vist sig at være alt for bekostelige i forbindelse med store fårebesætninger og bør derfor ændres. Det er endvidere nødvendigt at præcisere målgruppen for disse undersøgelser.
            
         
               (8)
            
            
               Rådets direktiv 92/65/EØF (3) indeholder generelle bestemmelser om samhandel med og indførsel af sæd og embryoner fra får og geder. Der bør i nærværende forordning fastsættes mere TSE-specifikke bestemmelser om markedsføring af sæd og embryoner fra disse arter.
            
         
               (9)
            
            
               I overensstemmelse med de nuværende bestemmelser i forordning (EF) nr. 999/2001 om specificeret risikomateriale, i henhold til hvilke lænde- og brysthvirvlernes tværtappe kan udelukkes fra listen over specificeret risikomateriale, bør torntappene fra disse hvirvler, halshvirvlernes torn- og tværtappe og crista sacralis mediana heller ikke betragtes som specificeret risikomateriale.
            
         
               (10)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (11)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag I, VII, VIII, IX og XI til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Punkt 3 og 4 i bilaget til nærværende forordning anvendes fra den 1. januar 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. august 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1. Senest ændret ved Kommissionens forordning (EF) nr. 876/2004 (EUT L 162 af 30.4.2004, s. 52).
   
      (2)  EUT L 37 af 13.2.2003, s. 7.
   
      (3)  EFT L 268 af 14.9.1992, s. 54. Senest ændret ved direktiv 2004/68/EF (EUT L 139 af 30.4.2004, s. 320).
   
      BILAG
      I bilag I, VII, VIII, IX og XI til forordning (EF) nr. 999/2001 foretages følgende ændringer:
      
                  1)
               
               
                  Bilag I, punkt 2, affattes således:
                  
                              »2.
                           
                           
                              I denne forordning forstås desuden ved:
                              
                                          a)
                                       
                                       
                                          »nationalt udbrud af BSE«: et tilfælde af bovin spongiform encephalopati, om hvilket det ikke klart har kunnet påvises, at det direkte skyldes infektion forud for importen af levende dyr
                                       
                                    
                                          b)
                                       
                                       
                                          »spredt fedtvæv«: indre og ydre kropsfedt, som fjernes under slagtnings- og opskæringsprocessen, navnlig fersk fedt fra hjerte, net og nyrer fra kvæg, og fedt fra opskæringslokaler
                                       
                                    
                                          c)
                                       
                                       
                                          »kohorte«: en gruppe dyr, som omfatter både
                                          
                                                      i)
                                                   
                                                   
                                                      kvæg, der er født inden for 12 måneder før eller efter, at det syge kreatur er født, i den besætning, hvor det syge kreatur er født, og
                                                   
                                                
                                                      ii)
                                                   
                                                   
                                                      kvæg, som når som helst inden for deres første leveår har været opdrættet sammen med det syge kreatur inden for dets første leveår
                                                   
                                                
                                    
                                          d)
                                       
                                       
                                          »casus index«: det første dyr på en bedrift eller i en epidemiologisk afgrænset gruppe, hos hvilket en TSE-infektion bekræftes.«
                                       
                                    
                        
            
                  2)
               
               
                  Bilag VII affattes således:
                  
                     »BILAG VII
                     UDRYDDELSE AF TRANSMISSIBEL SPONGIFORM ENCEPHALOPATI
                     
                                 1)
                              
                              
                                 Ved den i forordningens artikel 13, stk. 1, litra b), nævnte undersøgelse skal følgende identificeres:
                                 
                                             a)
                                          
                                          
                                             for kvæg:
                                             
                                                         —
                                                      
                                                      
                                                         alle andre drøvtyggere på den bedrift, hvor det dyr, hos hvilket sygdommen er bekræftet, holdes
                                                      
                                                   
                                                         —
                                                      
                                                      
                                                         hvis sygdommen er bekræftet hos et hundyr, afkom, som er født inden for to år før eller efter sygdommens kliniske udbrud
                                                      
                                                   
                                                         —
                                                      
                                                      
                                                         alle dyr i den kohorte, som det dyr, hos hvilket sygdommen er bekræftet, tilhører
                                                      
                                                   
                                                         —
                                                      
                                                      
                                                         sygdommens mulige oprindelse
                                                      
                                                   
                                                         —
                                                      
                                                      
                                                         andre dyr på den bedrift, hvor det dyr, hos hvilket sygdommen er bekræftet, holdes, eller på andre bedrifter, som kan være blevet smittet med TSE-agenset eller eksponeret for samme foder eller kontamineringskilde
                                                      
                                                   
                                                         —
                                                      
                                                      
                                                         flytning af foder, af andet materiale eller andet, som kan være kontamineret, og som kan have overført TSE-agenset til eller fra den pågældende bedrift
                                                      
                                                   
                                       
                                             b)
                                          
                                          
                                             for får og geder:
                                             
                                                         —
                                                      
                                                      
                                                         alle andre drøvtyggere end får og geder på den bedrift, hvor det dyr, hos hvilket sygdommen er bekræftet, holdes
                                                      
                                                   
                                                         —
                                                      
                                                      
                                                         i det omfang de kan identificeres, forældrene til og, i tilfælde af hundyr, alle embryoner og æg og sidste afkom af det hundyr, hos hvilket sygdommen er bekræftet
                                                      
                                                   
                                                         —
                                                      
                                                      
                                                         alle andre får og geder på den bedrift, hvor det dyr, hos hvilket sygdommen er bekræftet, holdes, foruden de i andet led omhandlede dyr
                                                      
                                                   
                                                         —
                                                      
                                                      
                                                         sygdommens mulige oprindelse og andre bedrifter, hvor der findes dyr, embryoner eller æg, som kan være blevet smittet med TSE-agenset eller eksponeret for samme foder eller kontamineringskilde
                                                      
                                                   
                                                         —
                                                      
                                                      
                                                         flytning af foder og andet materiale eller andet, som kan være kontamineret, og som kan have overført BSE-agenset til eller fra den pågældende bedrift.
                                                      
                                                   
                                       
                           
                                 2)
                              
                              
                                 Foranstaltningerne i forordningens artikel 13, stk. 1, litra c), skal mindst omfatte:
                                 
                                             a)
                                          
                                          
                                             hvis der bekræftes BSE hos et kreatur, nedslagning og fuldstændig destruktion af de kreaturer, som er identificeret ved den undersøgelse, der er nævnt i punkt 1, litra a), andet og tredje led, idet medlemsstaten dog kan beslutte:
                                             
                                                         —
                                                      
                                                      
                                                         ikke at aflive og destruere dyr i de kohorter, der er nævnt i punkt 1, litra a), tredje led, hvis der foreligger dokumentation for, at disse dyr ikke havde adgang til samme foder som det inficerede dyr
                                                      
                                                   
                                                         —
                                                      
                                                      
                                                         at udskyde nedslagningen og destruktionen af dyr i de kohorter, der er nævnt i punkt 1, litra a), tredje led, indtil slutningen af deres produktive liv, hvis der er tale om tyre, der holdes uafbrudt på en tyrestation, og hvis det kan garanteres, at tyrene destrueres fuldstændigt, når de er døde
                                                      
                                                   
                                       
                                             b)
                                          
                                          
                                             hvis der fra den 1. oktober 2003 bekræftes TSE hos et får eller en ged, i henhold til den kompetente myndigheds afgørelse:
                                             
                                                         i)
                                                      
                                                      
                                                         enten nedslagning og fuldstændig destruktion af alle dyr, embryoner og æg, som er identificeret ved den undersøgelse, der er nævnt i punkt 1, litra b), andet og tredje led, eller
                                                      
                                                   
                                                         ii)
                                                      
                                                      
                                                         nedslagning og fuldstændig destruktion af alle dyr, embryoner og æg, som er identificeret ved den undersøgelse, der er nævnt i punkt 1, litra b), andet og tredje led, undtagen:
                                                         
                                                                     —
                                                                  
                                                                  
                                                                     avlsvæddere af ARR/ARR-genotypen
                                                                  
                                                               
                                                                     —
                                                                  
                                                                  
                                                                     avlsmoderfår med mindst én ARR-allel og ingen VRQ-allel, og, når sådanne avlsmoderfår er drægtige på tidspunktet for undersøgelsen, de lam, der efterfølgende fødes, hvis deres genotype opfylder kravene i dette afsnit
                                                                  
                                                               
                                                                     —
                                                                  
                                                                  
                                                                     får med mindst én ARR-allel, som udelukkende er bestemt til slagtning
                                                                  
                                                               
                                                                     —
                                                                  
                                                                  
                                                                     hvis den kompetente myndighed beslutter det, får og geder under 2 måneder, der udelukkende er bestemt til slagtning
                                                                  
                                                               
                                                   
                                                         iii)
                                                      
                                                      
                                                         hvis det inficerede dyr kommer fra en anden bedrift, kan en medlemsstat på grundlag af sygdomshistorien beslutte at anvende udryddelsesforanstaltninger på oprindelsesbedriften som supplement til eller i stedet for på den bedrift, hvor infektionen blev bekræftet; i tilfælde af arealer, der anvendes til fælles græsning for mere end én flok, kan medlemsstaterne under hensyntagen til alle de epidemiologiske faktorer træffe en begrundet beslutning om, at foranstaltningerne kun skal gælde for én flok; når der holdes mere end én flok på en enkelt bedrift, kan medlemsstaterne beslutte kun at lade foranstaltningerne gælde den flok, hvor et tilfælde af scrapie er blevet bekræftet, såfremt det er blevet kontrolleret, at flokkene har været holdt adskilt fra hinanden, og at infektionens spredning direkte eller indirekte mellem flokkene er usandsynlig
                                                      
                                                   
                                       
                                             c)
                                          
                                          
                                             hvis der bekræftes BSE hos et får eller en ged, nedslagning og fuldstændig destruktion af alle dyr, embryoner og æg, som er identificeret ved den undersøgelse, der er nævnt i punkt 1, litra b), andet til femte led.
                                          
                                       
                           
                                 3)
                              
                              
                                 Hvis der er mistanke om forekomst af scrapie hos et får eller en ged på en bedrift i en medlemsstat, indføres der officielle restriktioner med hensyn til flytning af alle får og geder fra denne bedrift, indtil resultaterne af undersøgelsen foreligger. Hvis det fastslås, at det er usandsynligt, at dyret er blevet smittet med scrapie på den bedrift, hvor det befandt sig, da der opstod mistanke om scrapie, kan den kompetente myndighed afhængigt af den tilgængelige epidemiologiske dokumentation beslutte, at andre bedrifter eller kun den udsatte bedrift sættes under officielt tilsyn.
                              
                           
                                 4)
                              
                              
                                 På bedrifter, hvor der er gennemført destruktion som omhandlet i punkt 2, litra b), nr. i) eller ii), må kun følgende dyr indsættes:
                                 
                                             a)
                                          
                                          
                                             får (handyr) af ARR/ARR-genotypen
                                          
                                       
                                             b)
                                          
                                          
                                             får (hundyr) med mindst én ARR-allel og ingen VRQ-alleler
                                          
                                       
                                             c)
                                          
                                          
                                             geder, forudsat at:
                                             
                                                         i)
                                                      
                                                      
                                                         der ikke findes andre avlsfår på bedriften end de dyr med de genotyper, der er nævnt i litra a) og b)
                                                      
                                                   
                                                         ii)
                                                      
                                                      
                                                         der er foretaget en grundig rengøring og desinficering af alle stalde på bedriften, efter at besætningen er blevet udsat
                                                      
                                                   
                                                         iii)
                                                      
                                                      
                                                         bedriften underkastes intensiveret TSE-overvågning, herunder undersøgelse af alle geder, der er over 18 måneder gamle, og som
                                                         
                                                                     —
                                                                  
                                                                  
                                                                     enten slagtes med henblik på konsum i slutningen af deres produktive liv, eller
                                                                  
                                                               
                                                                     —
                                                                  
                                                                  
                                                                     som er selvdøde eller er blevet slået ned på bedriften, og som opfylder kriterierne i bilag III, kapitel A, afsnit II, punkt 3.
                                                                  
                                                               
                                                   
                                       
                           
                                 5)
                              
                              
                                 På bedrifter, hvor der er gennemført destruktion som omhandlet i punkt 2, litra b), nr. i) eller ii), må kun følgende reproduktionsmateriale fra får anvendes:
                                 
                                             a)
                                          
                                          
                                             sæd af væddere af ARR/ARR-genotypen
                                          
                                       
                                             b)
                                          
                                          
                                             embryoner med mindst én ARR-allel og ingen VRQ-alleler.
                                          
                                       
                           
                                 6)
                              
                              
                                 I en overgangsperiode, der højst varer til den 1. januar 2006, kan medlemsstaterne, hvis det er vanskeligt at tilvejebringe får med en kendt genotype til erstatning, som en fravigelse fra restriktionen i punkt 4, litra b), beslutte at tillade, at ikke-drægtige gimmerlam med en ukendt genotype indsættes på de bedrifter, der er nævnt i punkt 2, litra b), nr. i) og ii).
                              
                           
                                 7)
                              
                              
                                 Når foranstaltningerne omhandlet i punkt 2, litra b), nr. i) og ii), er anvendt på en bedrift,
                                 
                                             a)
                                          
                                          
                                             kan ARR/ARR-får flyttes fra bedriften uden restriktioner
                                          
                                       
                                             b)
                                          
                                          
                                             må får med kun én ARR-allel udelukkende flyttes direkte fra bedriften til slagtning med henblik på konsum eller destruktion; dog
                                             
                                                         —
                                                      
                                                      
                                                         må moderfår med kun én ARR-allel og ingen VRQ-alleler flyttes til andre bedrifter, der er pålagt restriktioner som følge af de i punkt 2, litra b), nr. ii), nævnte foranstaltninger
                                                      
                                                   
                                                         —
                                                      
                                                      
                                                         kan lam med kun én ARR-allel og ingen VRQ-alleler, hvis den kompetente myndighed beslutter det, flyttes til en anden bedrift udelukkende til opfedning forud for slagtning; bestemmelsesbedriften må ikke omfatte andre får eller geder end de dyr, der opfedes forud for slagtning, og den må ikke sende levende får eller geder til andre bedrifter, undtagen til direkte slagtning
                                                      
                                                   
                                       
                                             c)
                                          
                                          
                                             kan får og geder under to måneder, hvis medlemsstaten beslutter det, flyttes fra bedriften direkte til slagtning til konsum; hele hovedet og organer fra bughulen af sådanne dyr skal dog bortskaffes i henhold til artikel 4, stk. 2, litra a), b) eller c), i Europa-Parlamentets og Rådets forordning (EF) nr. 1774/2002 (1)
                                             
                                          
                                       
                                             d)
                                          
                                          
                                             må får med andre genotyper end dem, der er er nævnt i litra a) og b), udelukkende flyttes fra bedriften med henblik på destruktion, uden at dette dog berører litra c).
                                          
                                       
                           
                                 8)
                              
                              
                                 Restriktionerne omhandlet i punkt 4, 5 og 7 opretholdes for den pågældende bedrift i en periode på tre år fra:
                                 
                                             a)
                                          
                                          
                                             det tidspunkt, hvor alle får på bedriften har fået ARR/ARR-status, eller
                                          
                                       
                                             b)
                                          
                                          
                                             slutdatoen for fåre-/gedehold på stedet, eller
                                          
                                       
                                             c)
                                          
                                          
                                             for så vidt angår punkt 4, litra c), det tidspunkt, hvor den intensiverede TSE-overvågning begyndte, eller
                                          
                                       
                                             d)
                                          
                                          
                                             den dato, hvor alle avlsvæddere på en bedrift er af ARR/ARR-genotypen og alle avlsmoderdyr har mindst én ARR-allel og ingen VRQ-allel, forudsat at TSE-undersøgelsen af nedenstående dyr over 18 måneder, der udføres i denne 3-årige periode, giver et negativt resultat:
                                             
                                                         —
                                                      
                                                      
                                                         en årlig stikprøve af får, der slagtes med henblik på konsum i slutningen af deres produktive liv i overensstemmelse med antallet af stikprøver, der er anført i bilag III, kapitel A, afsnit II, punkt 4, og
                                                      
                                                   
                                                         —
                                                      
                                                      
                                                         alle de får, der er nævnt i bilag III, kapitel A, afsnit II, punkt 3, der er selvdøde eller er blevet slået ned på bedriften.
                                                      
                                                   
                                       
                           
                                 9)
                              
                              
                                 Hvis ARR-allelens frekvens i racen eller på bedriften er lav, eller hvis det anses for nødvendigt for at undgå indavl, kan en medlemsstat beslutte at:
                                 
                                             a)
                                          
                                          
                                             udskyde den destruktion af dyrene, der er nævnt i punkt 2, litra b), nr. i) og ii), i op til fem avlsår
                                          
                                       
                                             b)
                                          
                                          
                                             tillade, at andre får end dem, der er nævnt i punkt 4, indsættes på bedrifter som omhandlet i punkt 2, litra b), nr. i) og ii), forudsat at de ikke bærer en VRQ-allel.
                                          
                                       
                           
                                 10)
                              
                              
                                 Medlemsstater, der anvender de i punkt 6 og 9 fastsatte fravigelser, meddeler Kommissionen en redegørelse for de kriterier, der ligger til grund for at bevilge fravigelserne.«
                              
                           
               
            
                  3)
               
               
                  I bilag VIII, kapitel A, foretages følgende ændringer:
                  
                              a)
                           
                           
                              Titlen på kapitlet affattes således:
                           
                        
                              b)
                           
                           
                              I afsnit I indsættes som litra d):
                              
                                          »d)
                                       
                                       
                                          fra den 1. januar 2005 skal sæd og embryoner fra får og geder:
                                          
                                                      i)
                                                   
                                                   
                                                      indsamles fra dyr, der uafbrudt siden fødslen eller i de sidste tre år af deres liv have været holdt på én eller flere bedrifter, der i mindst tre år har opfyldt kravene i litra a), nr. i), eller i givet fald litra a), nr. ii), eller
                                                   
                                                
                                                      ii)
                                                   
                                                   
                                                      i tilfælde af sæd fra får indsamles fra handyr, der har prionproteingenotypen ARR/ARR, jf. bilag I til Kommissionens beslutning 2002/1003/EF (2), eller
                                                   
                                                
                                                      iii)
                                                   
                                                   
                                                      i tilfælde af embryoner fra får være af prionproteingenotypen ARR/ARR, jf. bilag I til Kommissionens beslutning 2002/1003/EF.
                                                   
                                                
                                    
                        
            
                  4)
               
               
                  I bilag IX foretages følgende ændringer:
                  Følgende indsættes som kapitel H:
                  »KAPITEL H
                  Import af sæd og embryoner fra får og geder
                  Sæd og embryoner fra får og geder, der importeres til EF fra den 1. januar 2005, skal opfylde kravene i bilag VIII, kapitel A, afsnit I, litra d).«
               
            
                  5)
               
               
                  I bilag XI affattes afsnit A, punkt 1, litra a), nr. i), således:
                  
                              »i)
                           
                           
                              kraniet uden underkæbe og med hjerne og øjne, rygsøjlen uden halens ryghvirvler, lænde-, bryst- og halshvirvlernes torn- og tværtappe og crista sacralis mediana og korsbensvingerne, men inklusive dorsalrodsganglier og rygmarv fra kvæg på over 12 måneder samt tonsillerne, tarmene fra duodenum til rektum og mesenterium fra kvæg uanset alder«.
                           
                        
            
         (1)  EFT L 273 af 10.10.2002, s. 1.
      
         (2)  EFT L 349 af 24.12.2002, s. 105.«